शीर्षक: कोरोना व्हायरस : ऑफिस, दुकानं बंद, लोकल मात्र सुरूच - उद्धव ठाकरे\nवरील काल्पनिक लेखाचे शीर्षक दिल्यास, लेखाची कल्पना करा.\n
पण, मुंबईतील लोकल आणि बस सध्या बंद होणार नाहीत, असं मुख्यमंत्री उद्धव ठाकरे यांनी स्पष्ट केलं आहे. 

पण 31 मार्च पर्यंत राज्यातल्या महत्त्वाच्या शहरांमध्ये अत्यावश्यक सेवा वगळता सर्वकाही बंद करण्याचा निर्णय सकारनं घेतल्याचं ठाकरे यांनी सांगितलं. शिवाय काम बंद राहीलं तरी खासगी कंपन्यांनी कर्मचाऱ्यांचं वेतन कापू नये आवाहन उद्धव ठाकरे यांनी केलं आहे.   

मुंबई एमएमआर परिसर, पुणे, पिंपरी-चिंचवड आणि नागपूरचा या शहरांमध्ये समावेश आहे. 

तसंच राज्यात पहिली ते आठवची परीक्षा रद्द करण्यात आली आहे. शिक्षण मंत्री वर्षा गायकवाड यांनी ही माहिती दिली आहे. तसंच 9वी आणि 11 वीचे उरलेल पेपर 15 एप्रिल नंतर होणार आहेत.   

उद्धव ठाकरे म्हणाले,

"कोरोना व्हायरसशी लढण्यासाठी घरामध्ये राहा, हा उपाय जगात सगळीकडे सांगितलं जात आहे. गुरुवारी म्हटल्याप्रमाणे कोरोना व्हायरसविरोधात जागतिक युद्ध सुरू झालं आहे. 

संपूर्ण जगाला जगण्यासाठी घरात थांबण्याची वेळ आली आहे. एरवी मात्र जगण्यासाठी प्रत्येक जण धावत असतो. नाईलाजापोटी काही पाऊलं उचलावी लागत आहेत. तुमचं सहकार्य लाभेल अशी अपेक्षा आहे.  

अनेकांनी मला सांगितलं की बस, रेल्वे बंद करा. रेल्वे, बस बंद करणं सोप आहे, पण अत्यावश्यक सेवा पुरवणाऱ्या कर्मचाऱ्यांचं काय करणार, त्यांची ने-आण कशी होणार, असा प्रश्न आहे. 

सध्या या दोन सेवा बंद न करता आम्ही शासकीय कार्यालयात दररोज 25 टक्के कर्मचारी काम करतील, असा निर्णय घेतलाय.

मुंबई, पुणे, पिंपरी-चिंचवड आणि नागपूर या चार महापालिकांतील दुकानं 31 मार्चपर्यंत बंद करत आहोत.  

राज्य सरकारनं ज्या कोरोनाग्रस्त रुग्णांवर  उपचार केले, त्यातील 5 जण व्हायरसमुक्त झाले आहेत. ही समाधानाची बाब आहे.  

आर्थिक संकटाचा सामना कसा करायचा, याचा अभ्यास करण्यासाठी एक समिती नेमणार. 

तसंच अत्यावश्यक सेवांमध्ये नेमकं काय काय सुरू राहणार याची यादी सरकार जाहीर करणार आहे.  

राज्यात कोरोनाचे 3 नवे रुग्ण आढळले असून राज्यातला कोरोनाग्रस्तांचा आकडा 52 झाला आहे, अशी माहिती आरोग्य मंत्री राजे टोपे यांनी दिली आहे.  

पंतप्रधान नरेंद्र मोदी यांनी गुरुवारी देशाला संबोधित केलं.

ते म्हणाले, "कोरोना व्हायरसला रोखण्यासाठी जनतेने जनतेद्वारे स्वतःवर कर्फ्यू लादावा, हा जनता कर्फ्यू असेल. येत्या 22 मार्च रोजी लोकांनी घराबाहेर पडू नये. 

"22 मार्चला रविवारच्या दिवशी आपण सगळ्यांनी संध्याकाळी 5 वा....